EkBass/fiwiki-20250220-pages-articles huggingface dataset:
Fourní

Fourní () voi viitata seuraaviin paikkoihin Kreikassa: * Fourní, minolaisaikaisen hautausmaan arkeologinen kohde Kreetan saarella * Fourní, kylä Kreetan saarella Ágios Nikólaoksen kunnassa Lasíthin alueyksikössä == Katso myös == * Foúrnoi, useita merkityksiä
Gabriel Coronander

Gabriel Coronander (k. 28. heinäkuuta 1697 Pöytyä) oli suomalainen lainlukija ja Rauman pormestari.Yrjö Kotivuori, Ylioppilasmatrikkeli 1640–1852: Gabriel Coronander. Verkkojulkaisu 2005. Luettu 3.9.2020. Coronanderin isä oli turkulainen porvari Hans Brunila. Hän pääsi ylioppilaaksi Turussa joskus 1650-luvulla ja oli Turun hovioikeudessa auskultanttina. Coronander oli lainlukijana Ylä-Satakunnassa 1660–1662, Sääksmäellä 1662–1663 sekä Vehmaalla 1668–1669 ja 1672–1674. Hän oli Rauman pormestarina 1672–1675. Coronander asui Hämeenkyrössä. Gabriel Coronander oli naimisissa Anna Jakobsdotter Finnon (k. 1697) kanssa. == Lähteet == Luokka:Suomalaiset tuomarit Luokka:Rauman pormestarit ja kaupunginjohtajat Luokka:Syntymävuosi puuttuu Luokka:Vuonna 1697 kuolleet
Garázo

Garázo () on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 305 (vuonna 2011). Garázon kylä sijaitsee Ída- ja Kouloúkonas-vuorten välissä noin 35 kilometriä itään Réthymnosta. Se on rakennettu noin 270 metrin korkeuteen merenpinnasta laskettuna. Garázo muodostaa myös laajemman kyläyhdyskunnan (Τοπική Κοινότητα Γαράζου, Topikí Koinótita Garázou), johon kuuluvat varsinaisen Garázon kylän lisäksi kylät Farátsi, Mourtzaná ja Omála. Koko yhdyskunnan väkiluku on 358. Aiemmin kylä kuului Kouloúkonaksen kuntaan ja vuodesta 2011 lähtien Mylopótamoksen kunnan Kouloúkonaksen kunnallisyksikköön. == Lähteet == == Aiheesta muualla == Luokka:Kreetan kylät Luokka:Mylopótamos
Janne Ahola (sanoittaja)

Janne Ahola (s. 6. toukokuuta 1969 Pori) on suomalainen iskelmäsanoittaja, joka on sanoittanut musiikkia päätyökseen vuodesta 1994 lähtien. Hän on erikoistunut iskelmä-, tanssi-, lasten- ja pop-musiikkiin ja hänen kappaleitaan esittävät muun muassa Jore Marjaranta, Juhamatti, Kai Jämsä, Kari Vepsä, T. T. Purontaka, Leevi Andersson ja Kalle Jussila. Hän tekee tiivistä yhteistyötä eri ammattisäveltäjien kanssa, joista esimerkkinä yhteiset teokset Tapio Lauhamaan kanssa. Janne Ahola on lisäksi ollut vuodesta 2016 Suomen elokuvasäätiön (SES) jäsen. ==Sanoituksia== * Mikä Sua Rakkaudessa Pelottaa, Jore Marjaranta * Valtatie, Kari Vepsä * Oot joka hetkeni mun, T.T. Purontaka * Tyttö Tai Poika, Kai Jämsä * Kyyneleiden takaa, Leevi Andersson. * Kaksi yhteisä loppuelämää, Kalle Jussila ==Lähteet== *Janne Ahola Discografia – Discogs.com -sivusto *Youtube: Janne Aholan TV-haastattelu, Tutka.pro -media / JuggleXTrue Stories: Backstage- julkaisu ===Viitteet=== Luokka:Suomalaiset sanoittajat Luokka:Vuonna 1969 syntyneet Luokka:Elävät henkilöt
Elena Kondulainen

Elena Ivanovna Kondulainen (Елена Ивановна Кондулайнен, syntyisin Lembi Kontulainen; s. 9. huhtikuuta 1958 Toksova) on venäläinen näyttelijä ja laulaja. Kondulainen on sukujuuriltaan inkerinsuomalainen. Vuonna 1983 hän valmistui Pietarin valtiollisen teatteritaiteen akatemiasta. Kondulainen tuli näyttelijänä tunnetuksi ”Neuvostoliiton ensimmäisenä seksisymbolina”. Vuonna 2002 hänelle myönnettiin Venäjän ansioituneen taiteilijan arvonimi. Elena Kondulainen on ollut naimisissa kahdesti ja hänellä on kaksi aikuista poikaa. ==Aiheesta muualla== *Suomalaissukuinen Elena oli seksisymboli Neuvostoliitossa Ilta-Sanomat 6.10.2018 Luokka:Venäläiset näyttelijät Luokka:Venäläiset poplaulajat Luokka:Inkeriläiset henkilöt Luokka:Vuonna 1958 syntyneet Luokka:Elävät henkilöt
Meshuggahin diskografia

Meshuggah on ruotsalainen extreme metal -yhtye, joka musiikissa yhdistää jazz- tyylisiin vivahteisiin polyrytmejä. Yhtye on perustettu vuonna 1987 Ruotsin Uumajassa. Sen erikoinen tyyli soittaa metallimusiikkia on herättänyt vuosien varrella suurta kiinnostusta. Yhtyeen musiikki on hyvin tarkasti rytmitettyä ja yleensä melko vaikeasti avautuvaa. Meshuggahin genreä onkin joskus kutsuttu monimutkaisen rytmittelyn ja vaihtoehtoisten tahtilajien käytön takia "matematiikkametalliksi". Yhtye julkaisi ensimmäisen levynsä 1980-luvulla ja on sittemmin esiintynyt muun muassa Toolin kanssa. == Albumit == * * * * * * * * * == EP:t == * (kutsuttu myös nimellä Psykisk testbild) * * * * * == Kokoelma-albumit == * == Videojulkaisut == * (CD+DVD -digipak) == Musiikkivideot == Vuosi Kappale Albumilta Ohjaaja(t) 1991 "Abnegating Cecity" Contradictions Collapse Meshuggah 1995 "Transfixion" Destroy Erase Improve "Terminal Illusions" 1999 "New Millennium Cyanide Christ" Rare Trax, kappale alkuperäisesti albumilta Chaosphere 2002 "Rational Gaze" Nothing Torbjorn Oyervold 2005 "Shed" Catch Thirtythree Matthias Haase 2006 "Rational Gaze" (Mr. Kidman Delirium -versio) Nothing (uudelleenjulkaisu) Jens Kidman 2008 "Bleed" obZen Ian McFarland Mike PecciMeshuggah Bleed Music Video - Mike Pecci Director pmpecciart.com. Viitattu 7. heinäkuuta 2009 2012 "Break Those Bones Whose Sinews Gave It Motion" Koloss Owe Lingvall "Demiurge" Koloss Anthony Dubois 2013 "I Am Colossus" Koloss Magnus Jonsson 2016 "Clockworks" The Violent Sleep of Reason Julius Horsthuis 2022 "The Abysmal Eye" "Broken Cog" == Lähteet == Luokka:Diskografiat
Johan Curnovius

Johan Curnovius (k. kesäkuussa 1665 Kajaani) oli suomalainen kihlakunnantuomari ja Kajaanin pormestari.Yrjö Kotivuori, Ylioppilasmatrikkeli 1640–1852: Johan Curnovius. Verkkojulkaisu 2005. Luettu 3.9.2020. Curnoviuksen vanhemmat olivat Porin pormestari, lainlukija Henrik Tomasson (k. 1646) ja Gertrud Simonsdotter. Hän pääsi ylioppilaaksi Turussa 1640 ja oli Turun hovioikeudessa auskultanttina noin 1647. Curnovius oli Kajaanin vapaaherrakunnan kihlakunnantuomarina 1653–1665 ja hän toimi samalla Kajaanin pormestarina 1659–1665 ja oli muutamia vuosia Kajaanin kaupunginkirjurina. Johan Curnovius oli naimisissa Felicia Andersdotter Cajanuksen kanssa tämän ensimmäisessä avioliitossa. == Lähteet == Luokka:Suomalaiset tuomarit Luokka:Kajaanin pormestarit ja kaupunginjohtajat Luokka:Syntymävuosi puuttuu Luokka:Vuonna 1665 kuolleet
John Addison Porter

John Addison Porter (1822–1866) oli yhdysvaltalainen kemisti ja Kalevalan kääntäjä. Hän oli aluksi retoriikan opettajana Delaware Collegessa Newarkissa Delawaren osavaltiossa, mutta antautui sittemmin kemian alalle. Hän opiskeli 1845–1848 kemiaa Justus Liebigin johdolla Giessenissä, missä myös tutustui A. F. Soldaniin, sekä tuli sen jälkeen maanviljelyskemian professoriksi Yale Collegeen New Haveniin, jossa kuoli 1866. Soldanin vaikutuksesta hän kiinnostui Kalevalasta ja käänsi siitä saksalaisen käännöksen perusteella eräitä osia. Hänen kuolemansa jälkeen hänen ystävänsä tohtori Eugene Schuyler toimitti julkisuuteen hänen kääntämänsä Aino-runot lyhyen johdannon ja Kalevalan sisällön esittelyn ohella nimellä Selections from the Kalevala translated from the German version (1808).Porter, John Addison, Tietosanakirja osa 15. Tietosanakirja-Osakeyhtiö 1915 == Lähteet == ==Aiheesta muualla== * E. N. Setälä, John Addison Porter Valvoja 1909. s. 291–292 * John Addison Porter, Kalevala maailmalla, Kalevalaseura.fi Luokka:Yhdysvaltalaiset kemistit Luokka:Yhdysvaltalaiset kielenkääntäjät Luokka:Vuonna 1822 syntyneet Luokka:Vuonna 1866 kuolleet
John Durr

John Diederik Durr (13. syyskuuta 1930 – 11. maaliskuuta 2010 Kapkaupunki) oli eteläafrikkalainen uimari. Hän edusti Etelä-Afrikkaa 100 metrin vapaauinnissa ja 4 × 200 metrin vapaauintiviestissä Helsingin kesäolympialaisissa 1952. == Lähteet == Luokka:Eteläafrikkalaiset uimarit Luokka:Vuonna 1930 syntyneet Luokka:Vuonna 2010 kuolleet
Nils Petrellius

Nils Petrellius (k. 1680 Kajaani) oli suomalainen kihlakunnantuomari ja Kajaanin pormestari.Yrjö Kotivuori, Ylioppilasmatrikkeli 1640–1852: Nils Petrellius. Verkkojulkaisu 2005. Luettu 3.9.2020. Petrellius oli talollisen poika Acklingan pitäjästä Länsi-Götanmaalta Ruotsista. Hän pääsi ylioppilaaksi Turussa 1660 ja oli Götan hovioikeudessa auskultanttina 1664. Petrellius oli Kajaanin vapaaherrakunnan kihlakunnantuomarina vuodesta 1665 alkaen ja hän toimi samalla Kajaanin pormestarina vuodesta 1665. Nils Petrellius oli naimisissa vuodesta 1666 edeltäjänsä Johan Curnoviuksen lesken Felicia Andersdotter Cajanuksen kanssa ja ainakin vuodesta 1672 Maria Samuelsdotter Paldaniuksen kanssa. Paltamon kappalainen Samuel Petrelius (k. 1703) oli hänen poikansa toisesta avioliitosta. == Lähteet == Luokka:Suomalaiset tuomarit Luokka:Kajaanin pormestarit ja kaupunginjohtajat Luokka:Syntymävuosi puuttuu Luokka:Vuonna 1680 kuolleet
Malborkin piirikunta

Malborkin piirikunta () on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 63 470\. Siihen kuuluvat viisi kuntaa ovat Lichnowy, Malbork, Miłoradz, Nowy Staw ja Stare Pole. Vuoden 2019 lopussa Malborkin piirikunnan asukkaista 51,3 prosenttia oli naispuolisia ja 48,7 prosenttia miespuolisia. Alle 18-vuotiaat muodostivat 18,3 prosenttia piirikunnan väestöstä, työikäiset 60,5 prosenttia ja eläkeikäiset 21,2 prosenttia väestön keski-iän ollessa 41,5 vuotta. Vuonna 2019 piirikunnassa syntyi 582 lasta. Malborkin piirikunnan väkiluvun ennakoidaan pienenevän 52 977 asukkaaseen vuoteen 2050 mennessä. == Lähteet == Luokka:Pommerin piirikunnat
Juhani Kääriäinen

Juhani Mikael Kääriäinen (s. 10. helmikuuta 1952 Kouvola) on suomalainen kenraalimajuri evp. Juhani Kääriäinen syntyi veturinkuljettaja Vilho Kääriäisen ja Elsa Keinäsen perheeseen ja avioitui vuonna 1992 Anne Liimataisen kanssa. Kääriäinen tuli ylioppilaaksi 1971 Kouvolan lyseosta ja valmistui Kadettikoulusta 1976 ja Sotakorkeakoulusta 1985. Hän toimi Karjalan prikaatissa opetusupseerina 1973 ja Kymen pioneeripataljoonassa opetusupseerina vuodesta 1976, komppanianpäällikkönä 1978–1983 ja opetusupseerina vuodesta 1986. Etelä-Suomen sotilasläänin esikunnassa Kääriäinen oli toimistopäällikkö vuodesta 1988. Osastoesiupseeri Kymen sotilasläänin esikuntaan hänestä tuli 1992, Kymen pioneeripataljoonan komentaja 1994 ja pääesikunnan pioneeriosaston vanhempi esiupseeri 1996. Kääriäinen oli SFOR:in palveluksessa 1998 ja toimi opettajana Maanpuolustuskorkeakoulussa vuodesta 1999. Hänet ylennettiin vänrikiksi 1973, luutnantiksi 1976, yliluutnantiksi 1978, kapteeniksi 1983, majuriksi 1988 ja everstiluutnantiksi 1994. Prikaatikenraaliksi 2006 ylennetty Kääriäinen yleni kenraalimajuriksi 2009 ja siirtyi vuoden 2010 alusta Länsi-Suomen sotilasläänin komentajaksi pääesikunnan logistiikkapäällikön tehtävästä. Sitä ennen hän oli toiminut muun muassa puolustusvoimien apulaishuoltopäällikkönä ja pioneeritarkastajana, Kymen sotilasläänin komentajana ja osastopäällikkönä KFOR-operaatiossa Kosovossa.Ylennyksiä kenraalikunnassa 6.12.2009. STT, 6.12.2009. (Viitattu 3.9.2020) Reserviin Kääriäinen siirtyi keväällä 2012.Pertti Salmisesta Länsi-Suomen sotilasläänin komentaja. Aamuset, 23.2.2012. (Viitattu 3.9.2020) ==Lähteet== Luokka:Suomalaiset kenraalit Luokka:Pioneerijoukot Luokka:Vuonna 1952 syntyneet Luokka:Elävät henkilöt
Michel Currat

Michel Currat (s. 1. joulukuuta 1933) on sveitsiläinen uimari. Hän edusti Sveitsiä vuoden 1952 kesäolympialaisten 100 metrin vapaauinnissa sijoittuen sijalle 60. == Lähteet == Luokka:Sveitsiläiset uimarit Luokka:Vuonna 1933 syntyneet Luokka:Mahdollisesti elävät henkilöt
Merete

Merete on naisen etunimi. Se on tanskalainen muunnelma Margareta-nimestä. Rinnakkaismuotona on käytössä nimiasu Merethe. Digi- ja väestötietoviraston mukaan Suomessa on vuoteen 2020 mennessä tilastoitu noin 150 Merete-nimistä ja noin 20–30 Merethe-nimistä naista. Meretellä ei ole suomalaista, suomenruotsalaista eikä ortodoksista nimipäivää, mutta Norjassa Mereten nimipäivä on 25. lokakuuta. ==Tunnettuja Meretejä ja Merethejä== * Merete Morken Andersen (s. 1965), norjalainen kirjailija * Merete Bendix, oik. Anna Inkeri Relander (1888–1945), suomalainen kirjailija * Merete Lien (s. 1952), norjalainen kirjailija * Merethe Lindstrøm (s. 1963), norjalainen kirjailija * Merete Mazzarella (s. 1945), suomalainen kirjailija * Merete Riisager (s. 1976), tanskalainen poliitikko ja ministeri * Merete Söderhjelm (1910–1995), suomalainen pianisti * Merethe Trøan (s. 1970), norjalainen laulaja ==Lähteet== ==Aiheesta muualla== * Etunimien taivutus: Merete (Kotimaisten kielten keskuksen verkkojulkaisu) Luokka:Etunimet
Johan Schaefer

Johan Schaefer (k. 22. huhtikuuta 1683 Turku) oli suomalainen valtiopäivämies ja Turun pormestari.Yrjö Kotivuori, Ylioppilasmatrikkeli 1640–1852: Johan Schaefer. Verkkojulkaisu 2005. Luettu 3.9.2020. Schaeferin vanhemmat olivat Turun pormestari Henrik Henriksson Schaefer (k. 1660) ja hänen toinen puolisonsa Margareta Gabrielsdotter Wernberg. Hän pääsi ylioppilaaksi Turussa 1642 tai 1643 ja Tartossa 1648. Schaefer oli sotasihteerinä Puolan sodan aikana 1655–1659. Hänestä tuli Turun hovioikeuden kanneviskaali 1662, Turun pormestari 1663 ja Turun oikeuspormestari 1683. Schaefer oli valtiopäivämiehenä 1664, 1668, 1675 ja 1680 sekä Turun maakuntakokouksen osanottajana 1671. Johan Schaefer oli naimisissa vuodesta 1664 Elisabet Wernlen (k. 1667) kanssa tämän toisessa avioliitossa ja vuodesta 1670 Anna Wittfoothin (k. 1710) kanssa. == Lähteet == Luokka:Turun kaupunginjohtajat ja pormestarit Luokka:Syntymävuosi puuttuu Luokka:Vuonna 1683 kuolleet
Jasmin Beloued

Jasmin "Jassu" Beloued (s. 29. tammikuuta 2000) on Yleisradion toimittaja ja juontaja. Belouedin isä on marokkolainen ja äiti suomalainen, ja perhe on asunut muun muassa Lontoossa ja Ylöjärvellä. Hän on kokenut joitain rasismitapauksia lapsuudessaan, mutta ei ole kohdannut sitä työelämässään. Beloued alkoi juontaa Yleisradion varhaisnuortenohjelmaa Galaxia vuonna 2017 . Keväällä 2020 Beloued juonsi Ylen erikoislähetyksen koronaviruksesta lapsille. Elokuussa 2020 Beloued siirtyi Ylen lasten uutispalvelun Yle Mixin toimittajaksi. Beloued valmistui ylioppilaaksi keväällä 2019 Tampereen yhteiskoulun ilmaisutaidon erityislukiosta. Hän opiskelee elokuva- ja tv-alaa Metropolian ammattikorkeakoulussa. Vuonna 2012 Beloued nähtiin Tampere-talon Annie-musikaalissa soittamassa. Beloued juonsi vuoden 2025 Uuden Musiikin kilpailun yhdessä Sannin kanssa. == Lähteet == Luokka:Suomalaiset televisiojuontajat Luokka:Vuonna 2000 syntyneet Luokka:Elävät henkilöt
Per Olsen

Per Olsen voi tarkoittaa ainakin seuraavia henkilöitä: * Per Olsen (1932–2013), norjalainen maastohiihtäjä * Per Olsen (s. 1934), norjalainen uimari * Per Erling Olsen (s. 1958), norjalainen keihäänheittäjä * Per Olaf Olsen (1871–1919), norjalainen ampuja * Per Skjerwen Olsen (s. 1939), norjalainen jääkiekkoilija
Justin von Brochen

Justin von Brochen (k. 12. joulukuuta 1670 Viipuri) oli suomalainen valtiopäivämies ja Viipurin pormestari.Yrjö Kotivuori, Ylioppilasmatrikkeli 1640–1852: Justin von Brochen. Verkkojulkaisu 2005. Luettu 3.9.2020. Justin von Brochenin vanhemmat olivat viipurilainen raatimies Henrik von Brochen (k. 1656) ja hänen ensimmäinen puolisonsa Katarina Thesleff. Hän kävi Viipurin lukiota ja pääsi ylioppilaaksi Rostockissa 1648 ja Turussa 1650. Von Brochen oli raatimiehenä Viipurissa vuodesta 1657 ja pormestarina vuodesta 1664. Hän oli Viipurin maakuntakokouksen osanottaja 1657 ja oli valtiopäivämiehenä 1664. Justin von Brochen oli naimisissa vuodesta 1660 Katarina Karlsdotter Teetin (k. 1686) kanssa tämän toisessa avioliitossa. == Lähteet == Luokka:Viipurin pormestarit ja kaupunginjohtajat Luokka:Syntymävuosi puuttuu Luokka:Vuonna 1670 kuolleet
John Thompson (koripalloilija)

John Robert Thompson jr. (2. syyskuuta 1941 Washington (DC) – 31. elokuuta 2020 Arlington, Virginia) oli yhdysvaltalainen koripalloilija ja koripallovalmentaja. Thompson pelasi NBA:ta Boston Celticsissä, missä hän voitti kummallakin pelaamallaan kaudellaan sarjan mestaruuden. Valmentajana Naismith Memorial Basketball Hall of Fameen nimetty Thompson teki uransa pääasiassa Georgetownin yliopistossa johtaen joukkueen vuonna 1984 NCAA- mestaruuteen. Hän saavutti Yhdysvaltain maajoukkueen päävalmentajana olympiapronssia Soulissa 1988. == Elämä ja urheilu-ura == Sentterinä tai isona laitahyökkääjänä pelannut Thompson pelasi vuosina 1961–1964 yliopistokoripalloa Providence Collegen joukkueessa.College Basketball at Sports-Reference.com Boston Celtics varasi hänet NBA:han 25. vuorolla vuoden 1964 varaustilaisuudessa. Thompson pelasi NBA:ssa vain kaksi seuraavaa kautta mutta voitti Celticsissä kummallakin kaudella NBA:n mestaruuden.Basketball- Reference.com Valmennusuransa Thompson aloitti high school -sarjassa. Hän teki pitkän uran Georgetownin yliopiston valmentajana valmentaen sen joukkuetta vuodet 1972–1999. Georgetown voitti Thompsonin valmentajuudessa NCAA:n mestaruuden kerran, Patrick Ewingin tähdittämänä vuonna 1984. Muita Thompsonin alaisuudessa yliopistokoripalloa pelanneita olivat muun muassa Dikembe Mutombo, Alonzo Mourning ja Allen Iverson. Vuonna 1988 Thompson valmensi ilman NBA-pelaajia pelannutta Yhdysvaltain miesten maajoukkuetta Soulin kesäolympialaisissa 1988, missä maa ylsi pronssille. Thompson valittiin vuonna 1999 Naismith Memorial Basketball Hall of Fameen.Naismith Memorial Basketball Hall of Fame Hän kuoli 78-vuotiaana 31. elokuuta 2020.https://edition.cnn.com/2020/08/31/sport/john-thompson-jr-death-spt- intl/index.htmlhttps://www.nba.com/article/2020/08/31/georgetown-coach-john- thompson-dies == Lähteet == * John Thompson Stats Basketball-Reference.com * John Thompson College Stats College Basketball at Sports-Reference.com * John Thompson Naismith Memorial Basketball Hall of Fame === Viitteet === == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Yhdysvaltalaiset olympiamitalistit Luokka:Vuonna 1941 syntyneet Luokka:Vuonna 2020 kuolleet
Find My iPhone

Find My iPhone oli Applen tarjoama sovellus joka mahdollisti kadonneiden iOS- laitteiden löytämisen etäältä. Sovellus esiteltiin vuonna 2010. Sovelluksessa oli useita ominaisuuksia, kuten se, että kadonnut laite tuottaisi äänen täydellä äänenvoimakkuudella. Find My iPhonen korvasi vuonna 2019 uusi sovellus nimeltään Find My. == Lähteet == Luokka:IOS-sovellukset
Per Olsen (uimari)

Per Olsen (s. 24. heinäkuuta 1934 Oslo) on norjalainen uimari. Hän edusti Norjaa 100 metrin vapaauinnissa ja 400 metrin vapaauinnissa Helsingin kesäolympialaisissa 1952. Olsen kuului Oslo IL-seuraan. == Lähteet == Luokka:Norjalaiset uimarit Luokka:Vuonna 1934 syntyneet Luokka:Elävät henkilöt
Jakob Johan Europaeus

Jakob Johan (myös Johan Jakob) Europaeus (6. joulukuuta 1758 Uusikirkko – 10. toukokuuta 1827 Viipuri) oli suomalainen hovineuvos ja Viipurin pormestari.Yrjö Kotivuori, Ylioppilasmatrikkeli 1640–1852: Jakob Johan Europaeus. Verkkojulkaisu 2005. Luettu 3.9.2020. Europaeuksen vanhemmat olivat Uudenkirkon kirkkoherra Jakob Johan Europaeus (1721-1758) ja hänen toinen puolisonsa Beata Katarina Heintzius. Hän pääsi ylioppilaaksi Turussa 1775. Europaeus oli Viipurin tuomiokapitulin notaarina vuodesta 1782 alkaen. Hänestä tuli raatimies 1797 ja Lappeenrannan ylimääräinen pormestari 1799. Viipurin pormestarina Europaeus oli 1803–1821. Hän sai kollegiasessorin arvon ja vuonna 1819 hovineuvoksen arvon. == Lähteet == Luokka:Viipurin pormestarit ja kaupunginjohtajat Luokka:Vuonna 1758 syntyneet Luokka:Vuonna 1827 kuolleet
Puckin piirikunta

Puckin piirikunta () on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 86 684\. Siihen kuuluvat neljä kuntaa ovat Władysławowo, Kosakowo, Krokowa ja Puck. Vuoden 2019 lopussa Puckin piirikunnan asukkaista 50,5 prosenttia oli naispuolisia ja 49,5 prosenttia miespuolisia. Alle 18-vuotiaat muodostivat 21,5 prosenttia piirikunnan väestöstä, työikäiset 61,4 prosenttia ja eläkeikäiset 17,1 prosenttia väestön keski-iän ollessa 38,8 vuotta. Vuonna 2019 piirikunnassa syntyi 948 lasta. Vuoden 2011 väestönlaskennassa piirikunnassa oli määrällisesti kolmanneksi eniten kašubin kieltä puhuvia Puolan piirikunnista; 17 677 henkilöä eli 22,3 prosenttia Puckin piirikunnan väestöstä puhui sitä. Puckin piirikunnan väkiluvun ennakoidaan kasvavan 97 871 asukkaaseen vuoteen 2050 mennessä. == Lähteet == Luokka:Pommerin piirikunnat
Parabiago

Parabiago on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on noin 22 kilometriä luoteeseen. Parabiagossa on muun muassa jalkineteollisuutta: sen liikanimenä on La città della calzatura, Jalkinekaupunki. Parabiagon asukkaiden demonyymi on parabiaghesi. == Maantiede == Parabiago sijaitsee Lombardian länsiosassa ja Milanon metropolikaupungin luoteisosassa. Maisema on Pon laaksolle tavanomaista tasankoa. Italian virallisessa seismisessä luokituksessa Parabiago kuuluu vyöhykkeeseen 4 (zona 4) eli alhaisen maanjäristysriskin alueeseen. Parabiagon frazionet ovat Ravello, San Lorenzo, Villapia ja Villastanza. Yli neljän tuhannen asukkaan Villastanza on niistä väekkäin. == Historia == Parabiagon alueella asuttiin jo kauan ennen Rooman valtakunnan aikaa. 900-luvulla se liitettiin Milanon arkkihiippakuntaan Otto I Suuren määräyksestä. Serkukset Luchino Visconti ja Lodrisio Visconti kävivät alueella taistelun 1339 (Battaglia di Parabiago), sen voitti ensin mainittu. 1500- ja 1600-luvun olivat Parabiagolle huonoa aikaa. Castellin suku hankki paikkakunnan omistuksiinsa vuonna 1658. Itävaltalaisten valtakausi 1700-luvulla oli jälleen Parabiagon kukoistusaikaa. Paikkakunta liitettiin rataverkkoon 1860. Se teollistui ripeästi, ja etenkin tekstiiliteollisuus oli vahvaa. Maatalous valjastettiin palvelemaan teollisuuden raaka-ainetarpeita. Parabiagon väkiluku on kasvanut varsin tasaisesti Italian yhdistymisen ajasta 2020-luvun alkuun. Parabiagon kirkkoja on muun muassa barokkityylinen Sant'Ambrogio della Vittoria 1700-luvun alusta, myöhäisrenessanssinen Santuario della Madonna di Dio il Sà keskiajan lopulta sekä renessanssia ja barokkia yhdistelevä San Michele 1600-luvulta. Renessanssihuvila Villa Maggi- Corvini uudistettiin 1990-luvulla. == Talous ja liikenne == Parabiago on leimallisesti teollisuuskaupunki, joka tunnetaan etenkin jalkineteollisuudestaan. Kaupungissa on myös kemianteollisuutta ja kahvilaitteita valmistava Rancilio. Parabiagon rautatieasema, Stazione di Parabiago, on Milanon paikallisliikenteen piirissä. Keskeinen maantieliikenteen akseli on Milanosta luoteeseen Sveitsin rajalle vievä Strada statale 33 del Sempione. == Lähteet == == Aiheesta muualla == *Parabiago, Lombardia, Italia — Sunrise, Sunset, and Daylength Luokka:Milanon metropolikaupungin kunnat
Sospita

Sospita on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin kolme lajia.Global Biodiversity Information Facility (GBIF): Sospita Suomessa suvun edustajista on tavattu vain luhtapirkko.Laji.fi: Sospita == Sukuun kuuluvia lajeja == * Sospita haagi * Sospita sexvittata * Luhtapirkko (Sospita vigintiguttata) == Lähteet == == Aiheesta muualla == * iNaturalist: Suku Sospita * National Center for Biotechnology Information (NCBI): Sospita, taxonomy Luokka:59.6 Selkärangattomat Luokka:Leppäkertut
Kristian Johnsson

Kristian Johnsson (11. syyskuuta 1761 Turku – 28. huhtikuuta 1835 Pori) oli suomalainen tuomari ja Porin pormestari.Yrjö Kotivuori, Ylioppilasmatrikkeli 1640–1852: Kristian Johnsson. Verkkojulkaisu 2005. Luettu 3.9.2020. Johnssonin vanhemmat olivat Turun tuomiokapitulin notaari Kristian Hellsteen, vuodesta 1749 Johnsson (1720–1767) ja Ingrid Kristina Brander. Hän kävi Porin triviaalikoulua ja pääsi ylioppilaaksi Turussa 1777. Johnsson suoritti tuomarintutkinnon 1781 ja hän oli Turun hovioikeudessa auskultanttina. Johnsson oli Hämeenlinnan vt. pormestarina ajoittain vuodesta 1784 alkaen. Hän toimi maanjako-oikeuden puheenjohtajana ja hänestä tuli Porin kämnerinoikeuden esimies 1787, Porin läänin jalkaväkirykmentin varasotatuomari 1793 ja sotatuomari 1804. Johnsson jäi sotavangiksi Suomen sodan aikana 1808 ja hän erosi Ruotsin palveluksesta 1812. Johnsson sai hovioikeudenasessorin arvonimen 1804 ja Porin pormestarina hän oli vuodesta 1812 alkaen. Johnsson pidätettiin virantoimituksesta kahdeksi vuodeksi 1828 ja hän sai eron pormestarin virasta omasta pyynnöstään 1831. Kristian Johnsson oli naimisissa vuodesta 1788 Johanna Margareta Weissmannin (k. 1856) kanssa. == Lähteet == Luokka:Suomalaiset tuomarit Luokka:Porin pormestarit ja kaupunginjohtajat Luokka:Vuonna 1761 syntyneet Luokka:Vuonna 1835 kuolleet
Gustaf Henrik Ignatius

Gustaf Henrik Ignatius (2. syyskuuta 1801 Halikko – 5. kesäkuuta 1844 Pori) oli suomalainen kollegiasessori ja Porin pormestari.Yrjö Kotivuori, Ylioppilasmatrikkeli 1640–1852: Gustaf Henrik Ignatius. Verkkojulkaisu 2005. Luettu 3.9.2020. Ignatiuksen vanhemmat olivat Ulvilan kirkkoherra, teologian tohtori Bengt Jakob Ignatius (1761–1827) ja hänen ensimmäinen puolisonsa Sofia Barbro Ekestubbe. Hän pääsi ylioppilaaksi Turussa 1816. Ignatius suoritti tuomarintutkinnon 1822 ja hän oli Turun hovioikeudessa auskultanttina. Hän sai varatuomarin arvon 1826. Ignatius oli Naantalin vt. pormestarina ja Turun ja Porin läänin 2. varalääninsihteerinä vuodesta 1829. Hänestä tuli Porin pormestari 1832 ja hän sai kollegiasessorin arvon 1840. == Lähteet == Luokka:Suomalaiset tuomarit Luokka:Porin pormestarit ja kaupunginjohtajat Luokka:Vuonna 1801 syntyneet Luokka:Vuonna 1844 kuolleet
Eric Dutton

Eric Ogden Dutton (26. heinäkuuta 1883 Chorlton-cum-Hardy – 29. maaliskuuta 1968 Cheshire) oli brittiläinen haavipalloilija ja olympiamitalisti. Hän kuului Ison-Britannian hopeaa saaneeseen joukkueeseen Lontoon kesäolympialaisissa 1908. == Lähteet == Luokka:Brittiläiset haavipalloilijat Luokka:Brittiläiset olympiamitalistit Luokka:Vuonna 1883 syntyneet Luokka:Vuonna 1968 kuolleet
Pehr Isak Cederstein

Pehr Isak Cederstein (21. huhtikuuta 1800 Rauma – 20. lokakuuta 1854 Pori) oli suomalainen tuomari ja Porin pormestari.Yrjö Kotivuori, Ylioppilasmatrikkeli 1640–1852: Pehr Isak Cederstein. Verkkojulkaisu 2005. Luettu 3.9.2020. Cedersteinin vanhemmat olivat Ruotsista kotoisin ollut raumalainen tehtailija ja värjäri, kunnallisraatimies Petter Cederstein ja Anna Katarina Thunberg. Hän kävi Porin triviaalikoulua ja pääsi ylioppilaaksi Turussa 1817. Cederstein suoritti kameraalitutkinnon ja tuomarintutkinnon 1828 ja hän oli Turun hovioikeudessa auskultanttina. Cederstein oli Turun hovioikeudessa ylimääräisenä notaarina vuodesta 1829 ja oikeusraatimiehenä Porissa 1844–1854. Hänestä tuli Porin pormestari 1844. == Lähteet == Luokka:Suomalaiset tuomarit Luokka:Porin pormestarit ja kaupunginjohtajat Luokka:Vuonna 1800 syntyneet Luokka:Vuonna 1854 kuolleet
Słupskin piirikunta

Słupskin piirikunta () on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 98 686\. Siihen kuuluvat yhdeksän kuntaa ovat Damnica, Dębnica Kaszubska, Główczyce, Kępice, Kobylnica, Potęgowo, Słupsk, Smołdzino ja Ustka. Vuoden 2019 lopussa Słupskin piirikunnan asukkaista 50,1 prosenttia oli naispuolisia ja 49,9 prosenttia miespuolisia. Alle 18-vuotiaat muodostivat 19,3 prosenttia piirikunnan väestöstä, työikäiset 61,9 prosenttia ja eläkeikäiset 18,8 prosenttia väestön keski-iän ollessa 40,2 vuotta. Vuonna 2019 piirikunnassa syntyi 889 lasta. Słupskin piirikunnan väkiluvun ennakoidaan pienenevän 92 241 asukkaaseen vuoteen 2050 mennessä. == Lähteet == == Aiheesta muualla == Luokka:Pommerin piirikunnat
Myrrha

Myrrha on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu kaksi lajia.Global Biodiversity Information Facility (GBIF): Myrrha Suomessa suvun edustajista elää vakiintuneena, yleisenä ja elinvoimaisena lajina närepirkko.Laji.fi: Myrrha == Sukuun kuuluvia lajeja == * Närepirkko (Myrrha octodecimguttata) * Myrrha thuriferae == Lähteet == == Aiheesta muualla == *iNaturalist: Suku Myrrha *National Center for Biotechnology Information (NCBI): Myrrha, taxonomy *Pherobase: Semiochemicals of Genus Myrrha Luokka:59.6 Selkärangattomat Luokka:Leppäkertut
Isonkivenvaara

Isonkivenvaara () on vaara Utsjoen kunnassa Pohjois-Lapissa. Vaaran korkeus merenpinnasta on 222 metriä. Vaaralle on matkaa Nuorgamin kylästä noin kolme kilometriä pitkin Pulmankijärven maisematietä. Ylänkö on enimmäkseen puutonta, joten sieltä avautuu esteetön näköala joka suuntaan. Alempana kasvaa tunturikoivua. Etelässä on Kaldoaivin erämaa-alue ja pohjoisessa voi nähdä Norjan tunturit ja Tenojokilaakson. Huipulla on muutamia Utsjoen julkisia taideteoksia, joihin kuuluvat kivistä rakennettu jokivenettä kuvaava ympäristöteos ”Nuorgamiin menijä” ja lepopaikkana tunnettu istumakivi sekä Kartoitusmuistomerkki. Sinne on rakennettu myös kivinen pöytä penkkeineen, mihin on saatu EU:n rahoitusta. Skaidijärven kävelyreitti, joka lähtee Nuorgamin kylästä, kulkee Isonkivenvaaran kautta. Vaaran luonto on nummimaista alapaljakkaa ja kivenlohkareita, joiden mukaan vaaran sanotaan saaneen nimensä. Vaaran lähellä on Skaidejavri (Skáidejávri) ja muita pienempiä järviä sekä noin kymmenen kilometrin päässä Pulmankijärvi. == Katso myös == *Luettelo Utsjoen julkisista taideteoksista == Lähteet == Luokka:Suomen mäet Luokka:Utsjoen luonto
Thomas Conrad Porter

Thomas Conrad Porter (1822–1901Thomas Conrad Porter, International Plant Names Indes, viitattu 4.9.2020) oli yhdysvaltalainen kasvitieteilijä ja Kalevalan kääntäjä. Hän harjoitti sekä teologisia että luonnontieteellisiä opintoja. Oltuaan jonkun aikaa papin toimissa hän aloitti 1849 luonnonhistorian professorina Marshall Collegessa Pennsylvanian Mercesburgissa. Hän siirtyi collegen mukana 1853 Lancasteriin. Vuodesta 1806 hän oli kasvitieteen ja eläintieteen professorina Lafayette Collegessa Pennsylvanian Eastonissa. Porter tunsi A. F. Soldanin ja oli ehkä tältä herätteen saaneena kiinnostunut Kalevalasta. Erityisesti Porter oli kiinnittänyt huomiota siihen yhtäläisyyteen, jonka hän huomasi Kalevalan ja H. W. Longfellow’n Hiawathan välillä. Hän kirjoitti asiasta vuonna 1855 National Intelligenceriin kirjoituksen, joka aiheutti kiivaan väittelyn. Hänen kirjeissään Soldanille on muutamia näytteitä yrityksistä kääntää Kalevalaa englanniksi (erityisesti runon 41 käännöstä), mutta ei ole tiedossa, onko käännöksiä julkaistu. Ne ovat kuitenkin olleet myöhemmän kääntäjän John Martin Crawfordin käytössä.Porter, Thomas Conrad, Tietosanakirja osa 7. Tietosanakirja-Osakeyhtiö 1915E. N. Setälä, Thomas Conrad Porter, Valvoja 1909. s. 288–290. == Lähteet == Luokka:Yhdysvaltalaiset kasvitieteilijät Luokka:Yhdysvaltalaiset kielenkääntäjät Luokka:Yhdysvaltalaiset professorit Luokka:Vuonna 1822 syntyneet Luokka:Vuonna 1901 kuolleet
Sexy (albumi)

Sexy on ukrainalaisen pop-laulajan Vjerka Serdjutškan EP-levy. Se julkaistiin 4. syyskuuta 2020. == Kappaleet == == Lähteet == Luokka:Vuoden 2020 EP:t
Johnsson

Johnsson on muun muassa seuraavien henkilöiden sukunimi: * Ana Johnsson (s. 1977), ruotsalainen laulaja * Anton Johnsson (1868–1942), suomalainen Klondykessä toiminut kullankaivaja * Erik Wilhelm Johnsson (1901–1977), suomalainen tekstiilialan tehtailija, yritysjohtaja ja kilpapurjehtija * Ivar Johnsson (1885–1970), ruotsalainen kuvanveistäjä * Jesse Johnsson (s. 1991), suomalainen salibandymaalivahti * Johan Johnsson (s. 1993), ruotsalainen jääkiekkoilija * Johan Viktor Johnsson (1832–1884), suomalainen piispa ja valtiopäivämies * Julius Viktor Johnsson (1852–1935), suomalainen lääkäri ja lääkintöneuvos * Jussi Johnsson (s. 1966), suomalainen näyttelijä * Karl Fredrik Johnsson (1759–1839), suomalainen rehtori ja professori * Karl-Johan Johnsson (s. 1990), ruotsalainen jalkapalloilija * Kim Johnsson (s. 1976), ruotsalainen jääkiekkoilija * Kristian Johnsson (1761–1835), suomalainen tuomari ja Porin pormestari * Oskar Johnsson, Oskari Jalkio (1882–1952), suomalainen vapaakirkon maallikkosaarnaaja ja kirjailija * Rolf Johnsson (1889–1931), ruotsalainen voimistelija ja olympiavoittaja * Theodor Johnsson (s. 2003), ruotsalainen jääkiekkoilija. == Katso myös == * Johnson * Johansson * Jonsson
Väinö Toivio

Väinö Toivio, sukunimi aik. Tossavainen (23. huhtikuuta 1880 Pielavesi – 25. elokuuta 1934 Helsinki)Kuolinilmoitus, Helsingin Sanomat, 29.08.1934, nro 231, s. 1, Kansalliskirjaston digitaaliset aineistot. Viitattu 01.09.2024 oli suomalainen arkkitehti. Hän valmistui Polyteknillisestä Opistosta vuonna 1907.Väinö Toivio, Arkkitehti, 01.07.1934, nro 7, s. 7, Kansalliskirjaston digitaaliset aineistot. Viitattu 01.09.2024Ylioppilasmatrikkeli 1902, matrikkelinumero 27946 Väinö Toivion vanhemmat olivat kauppias Taavetti Tossavainen ja Alma Vilhelmiina Högman. Hän kirjoitti ylioppilaaksi Kuopion lyseosta 1902 ja muutti Helsinkiin, jossa hän valmistui arkkitehdiksi Polyteknillisestä Opistosta 1907. Toivio työskenteli Karl Lindahlin toimistossa vuosina 1906-1912. Vuosina 1915-1934 hän työskenteli yleisten rakennusten ylihallituksen virastoarkkitehtina. Vuodesta 1930 alkaen Toivio oli virastossaan ylimääräisenä ensimmäisenä arkkitehtina. Hän hoiti asemakaava-osastoa sekä huolehti samalla useista postihallituksen ja poliisilaitoksen uudisrakennuksista maaseudulla. Toivio suunnitteli lisäksi yksityisille monia kymmeniä kaupunkitaloja sekä kunnallisia taloja maaseudulla. Hän toimi myös Ateneumin taloudenhoitajana. Suomalaisten teknikkojen seuran vuosijäsen 1910-1934 Väinö Toivio oli naimisissa Elsa Lydia Ikosen kanssa. Toivion suunnittelemia kohteita ovat muun muassa Helsingissä Töölöntorinkatu 3, Mannerheimintie 62 ja 64 sekä Kruununhaankatu 1, ja Turussa Maamiesten kauppatalo sekä As Oy Puutarhakatu 16. Hän on suunnitellut ainakin seuraavat asuintalot Helsinkiin (pääasiassa Töölöön):Asuintalo lista saatu Suomen arkkitehtimuseosta 23.3.2023. Viitattu 28.11.2023 * As.Oy Engelinaukio 7, 1912 * As.Oy Ylä-Apilas, Tarkk'ampujankatu 16, 1913 (yhdessä Wilho Lekmanin kanssa) * As.Oy Creutzkatu 3, Vänrikki Stoolinkatu 3, 1923 * As.Oy Tunturilaaksonkatu 17, Oksasenkatu 4a - Tunturikatu 17, 1923 * As.Oy Museokatu 15, 1924 * As.Oy Minervankatu 17, Museokatu 17, 1924 * As.Oy Aapola, Runeberginkatu 15, 1925 * As.Oy Runeberginkatu 19, 1925 * As.Oy Runeberginkatu 26, 1925 * As.Oy Keskus-Kallio, Viides linja 14, 1926 * As.Oy Läntinen Viertotie 34, Mannerheimintie 62, 1926 * As.Oy Viides linja 5, Pengerkatu 2 - Viides Linja 5 - Ässänrinne 6, 1926 * As.Oy Apollonkatu 6, 1926 * As,Oy Temppelirinne, Temppelikatu 15 - Oksasenkatu 1a, 1926 * As.Oy Hesperiankatu 30/32, Eteläinen Hesperiankatu 30-32, 1927 * As.Oy Museokatu 35, 1927 * As.Oy Mäkilinna, Agricolankatu 5 - Torkkelinkatu 21, 1927 * As.Oy Runeberginkatu 32, 1928 * As.Oy Sakari, Pengerkatu 17 - Sakarinkatu 3, 1928 * As.Oy Liisantalo, Liisankatu 6 - Meritullinkatu 24, 1928 * As.Oy Kutojankatu 7, Merimiehenkatu 28, 1930 * As.Oy Töölöntori, Töölöntorinkatu 3, 1934 == Lähteet == Luokka:Suomalaiset arkkitehdit Luokka:Vuonna 1880 syntyneet Luokka:Vuonna 1934 kuolleet
Laulu Hiawathasta

Laulu Hiawathasta () on Henry Wadsworth Longfellow'n kirjoittama runoteos vuodelta 1855. Se on intiaanilegendoihin pohjautuva kalevalamittainen runoelma. Eepoksen on suomentanut A. E. Ollilainen, ja suomennos julkaistiin vuonna 1912. ==Taustaa== Longfellow tunsi hyvin Kalevalan. Hän oli kuullut siitä jo vuonna 1834 Ruotsin-vierailullaan, ja vuonna 1854 hän luki Franz Anton von Schiefnerin saksankielisen käännöksen, joka oli julkaistu kaksi vuotta aikaisemmin. Kalevalan vaikutus näkyy vahvimmin Hiawathan alussa ja lopussa. Longfellow itse ei silti koskaan myöntänyt, että Kalevala olisi vaikuttanut hänen runoelmaansa.”Hiawatha”, Otavan Suuri Ensyklopedia 3, s. 1758. Helsinki 1978. ISBN 951-1-04350-1 Yhdysvaltalainen kasvitieteilijä Thomas Conrad Porter (1822–1901) kiinnostui Kalevalasta A. F. Soldanin innostamana ja lähetti Soldanille joitakin Kalevala-käännöksiään. Porter oli kiinnittänyt huomiota havaitsemaansa yhtäläisyyteen Kalevalan ja Longfellow’n Hiawathan välillä. Hän kirjoitti asiasta vuonna 1855 National Intelligenceriin kirjoituksen, joka aiheutti kiivaan väittelyn.Tietosanakirja, osa 7, p. 860 (s.v. ”Porter, Thomas Conrad”). Tietosanakirja-Osakeyhtiö 1915. (Teoksen verkkoversio.)Setälä, E. N.: Thomas Conrad Porter. Valvoja 1909, s. 288–290. ==Vaikutteita== Lewis Carroll kirjoitti Longfellow’n runon pohjalta kalevalamittaisen parodian ”Hiawathan valokuvaus” (engl. Hiawatha’s Photographing) vuonna 1857. Antonín Dvořákin yhdeksännen sinfonian (1893) toinen ja kolmas osa saivat innoitusta Hiawatha-runoelmasta. Yhdysvaltalainen Samuel Coleridge-Taylor sävelsi vuonna 1900 kolmiosaisen kantaatin Scenes from The Song of Hiawatha by Henry Wadsworth Longfellow op. 30. == Lähteet == ==Kirjallisuutta== * ==Aiheesta muualla== * * Laulu Hiawathasta. Gutenberg.org. Luokka:Vuoden 1855 kirjat Luokka:Yhdysvaltalaiset kirjat
Yhdystie 2879

Yhdystie 2879 on yhdystie, joka kulkee Riihimäeltä Hausjärven Hikiälle, yhtyen lopulta seututiehen 290. Tien pituus on kahdeksan kilometriä.Yhdystie 2879 - Google Maps Suomi, google.fi == Tien kulku == Tie saa alkunsa Riihimäeltä, V. I. Oksasen kadun ja Väinö Sinisalon kadun risteyksestä. Tie jatkaa liikenneympyrälle siten, että tien länsipuolelle jää Peltosaari ja itäpuolelle Patastenmäki. Liikenneympyrältä tie jatkaa edelleen alittaen Riihimäki-Lahti- radan ja sivuuttaen Uhkolan, Taipaleen ja Metsäkorven kaupunginosat Riihimäellä sekä Lempivaaran matkailukeskuksen. Tästä tie jatkaa edelleen peltomaiden halki ja yhtyy Hikiällä lopulta seututiehen 290, Eskon koulun tienoilla. Liikenneympyrälle asti tie kulkee nimellä V. I. Oksasen katu. Tämän jälkeen se jatkaa nimellä Uusi Karhintie ja Metsäkorven kohdilta edelleen nimellä Karhintie aina Hikiälle asti. == Lähteet == 2879 Luokka:Riihimäen liikenne Luokka:Hausjärven liikenne
Walter Parratt

Walter Parratt (10. helmikuuta 1841 Huddersfield – 27. maaliskuuta 1924 Windsor) oli brittiläinen urkuri ja säveltäjä.Walter Parratt Britannica Parratt oli urkuri Thomas Parrattin ja tämän vaimon Sarah Elizabethin viides lapsi.Parratt, Sir Walter Oxford Dictionary of National Biography Hän soitti jo 11-vuotiaana urkuja paikallisessa kirkossa. Vuonna 1872 hänestä tuli John Stainerin seuraajana Magdalen Collegen ja vuonna 1882 George Elveyn seuraajana St George's Chapelin (Windsorin linna) urkuri. Toukokuussa 1873 Parratt sai musiikin kandidaatin arvon; tämän jälkeen hän lisäsi toimintaansa resitalistina. Vuodesta 1893 Parratt työskenteli William Cusinsin seuraajana kuningatar Viktorian urkurina. Hän jatkoi toimintaa musiikkimestarina Edvard VII:n ja Yrjö V:n palveluksessa. Parratt toimi urkujensoiton opettajana Royal College of Musicissa vuosina 1883–1923. Royal College of Musicissa työskentelynsä aikana hän ystävystyi George Groven, Hubert Parryn ja Charles Villiers Stanfordin kanssa. Vuosina 1908–1918 Parratt toimi myös Parryn seuraajana Oxfordin yliopiston musiikin Heather-professorina. Hän sai vuonna 1908 taiteiden maisterin ja musiikin tohtorin arvot. Lisäksi hän sai kunniatohtorin arvot Oxfordin (1894), Cambridgen (1910) ja Durhamin yliopistoista (1912). Parratt sai sydäninfarktin 19. lokakuuta 1923, mutta toipui urkurintyön jatkamisen mahdollistaneeseen kuntoon ja soitti viimeisen kerran St George's Chapelissa 2. maaliskuuta 1924. Parrattilla oli tärkeä asema Johann Sebastian Bachin ja aikansa brittisäveltäjien teosten tukijana. Hänestä tekivät muotokuvat Gerald Moira (1892) ja John Singer Sargent (1914). William Holman Huntin maalauksessa May Morning on Magdalen Tower (1888–1891) esiintyvät Parratt ja John Stainer. Parratt oli vuodesta 1864 naimisissa Emma Gledhillin kanssa. Avioliitosta syntyi poika ja neljä tytärtä. Parrattin poika kirjoitti isästään elämäkerran. Tyttären kuolema vuonna 1917 vaikutti Parrattiin syvästi. Parrattin sävellystuotantoon kuuluu urku- ja kuoroteoksia sekä näyttämömusiikkia. Kuningatar Victorian 80-vuotispäivää varten hän sävelsi madrigaalin The Triump of Victoria ('O happy hour'), jonka julkaisi brittikirjailijoiden ja -muusikoiden töiden kokoelmassaan Choral Songs in Honour of Her Majesty Queen Victoria (1899). Edvard VII:n kruunajaisia varten Parratt sävelsi teoksen Confortare ('Be strong and play the man'), joka toistettiin Yrjö V:n kruunajaisissa. == Lähteet == == Aiheesta muualla == * IMSLP: nuotteja Luokka:Brittiläiset urkurit Luokka:Brittiläiset säveltäjät Luokka:Vuonna 1841 syntyneet Luokka:Vuonna 1924 kuolleet
Mentuhotep III

Mentuhotep III (hallitsi noin 2010 eaa. – 1998 eaa. tai 2004 eaa. – 1992 eaa.) oli Egyptin 11. dynastian faarao. Hänen vanhempansa olivat faarao Mentuhotep II ja kuningatar Tem. Mentuhotep III nousi valtaistuimelle isänsä pitkän kauden jälkeen, ja hän oli faaraoksi tullessaan jo melko iäkäs. Hänen kaudellaan rakennettiin ja korjattiin useita rakennuksia. Mentuhotep lähetti myös kaupparetkikuntia Puntin maahan. Mentuhotep sai haaremiinsa kuuluneen Imin kanssa pojan, seuraajansa Mentuhotep IV:n. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Kiss Land

Kiss Land on kanadalaisen laulajan The Weekndin debyyttialbumi, joka julkaistiin levy-yhtiöiden Republic Recordsin ja XOn kautta 10. syyskuuta 2013. Albumista julkaistiin kuusi singleä: "Kiss Land", "Belong to the World", "Love in the Sky", "Live For", "Pretty" ja "Wanderlust". Albumin kappaleet on pääosin The Weekndin, DannyBoyStylesin ja Jason "DaHeala" Quennevillen sanoittamia ja säveltämiä. Kiss Land kohtasi pääosin positiivista palautetta. Se pääsi US Billboard 200 -listan toiselle sijalle, myyden noin 95 tuhatta kopiota ensimmäisen viikon aikana. Vuoden 2015 elokuuhun mennessä Kiss Land oli myynyt 273 tuhatta kopiota Yhdysvalloissa. == Kappaleet == # # # # # # # # # # === iTunes bonuskappaleet === # * # Luokka:The Weekndin albumit Luokka:Vuoden 2013 albumit
Yhdystie 2891

Yhdystie 2891 on yhdystie, joka kulkee Riihimäeltä Hausjärven Karaan. Tien pituus on 4,4 kilometriä.Yhdystie 2891 - Google Maps Suomi, google.fi == Tien kulku == Tie saa alkunsa Riihimäen Haapahuhdan alueelta, kantatieltä 54. Tästä se jatkaa koilliseen kohti Karan kylää, yhtyen lopulta seututiehen 290, Karan vanhan koulun tienoilla. Tien alkumetreiltä erkanee myös entinen paikallistie 13823 eli Silakkamäentie Ryttylän suuntaan. Tie kulkee koko matkansa ajan nimellä Karantie. == Lähteet == 2891 Luokka:Riihimäen liikenne Luokka:Hausjärven liikenne
Poskipussit

Poskipussit ovat nisäkkäillä ruokasäiliöinä toimivia poskipullistumia. Ne voivat olla suuontelon sisäpuolisia tai ne voivat olla syntyneet ulkoihosta poskien ulkopuolisiksi Sisäpuoliset poskipussit on nokkaeläimillä, monilla jyrsijöillä ja useimmilla apinoilla, ulkopuoliset taas taskuhiirillä.Poskipussit. Tietosanakirja osa 7. Tietosanakirja-Osakeyhtiö 1915 == Lähteet == Luokka:Nisäkkäiden anatomia
Yhdystie 2878

Yhdystie 2878 on yhdystie Riihimäellä. Tien pituus on kuusi kilometriä.Yhdystie 2878 - Google Maps Suomi, google.fi == Tien kulku == Yhdystie 2878 kulkee koko matkansa Riihimäen kunnan alueella. Tie saa alkunsa seututieltä 130, Lasitehtaan koulun pohjoispuolelta ja kulkee Riihimäen keskustaan ja kääntyy sieltä pohjoiseen yhtyen lopulta kantatiehen 54. Tie kulkee aluksi nimellä Lasitehtaantie ja sitten nimellä Kalevankatu keskustaan saakka. Keskustassa tie kulkee nimellä Hämeenkatu aina Istuinkivelle asti ja jatkaa tästä Riihimäen Lidl-myymälän tienoille nimellä Karankatu. Tästä tie jatkuu Kantatielle 54 nimellä Pohjoinen Rautatienkatu. == Lähteet == 2878 Luokka:Riihimäen liikenne
Franz Reizenstein

Franz-Theodor Reizenstein (7. kesäkuuta 1911 Nürnberg – 15. lokakuuta 1968 Lontoo) oli saksalaissyntyinen, brittiläistynyt säveltäjä ja pianisti.Franz- Theodor Reizenstein Royal College of Music == Elämä == Reizenstein opiskeli pianonsoittoa Leonid Kreutzerin ja sävellystä Paul Hindemithin johdolla Berliinissä vuosina 1930–1934. Juutalaisperheeseen syntyneenä hän pakeni kansallissosialismia vuonna 1934 Englantiin. Reizenstein jatkoi sävellysopintojaan Royal College of Musicissa opettajanaan Ralph Vaughan- Williams ja omaksui uudessa asuinmaassaan englantilaisia musiikkivaikutteita. Myöhemmin hän sai pianonsoitossa opetusta Solomonilta.Franz Theodor Reizenstein Musiques régénérées Reizenstein joutui kuitenkin toisen maailmansodan aikana (1940) internoiduksi Mansaarella vihollismaasta tulleena. Vuosina 1958–1968 hän toimi pianonsoiton professorina Royal Academy of Musicissa ja vuosina 1962–1968 Royal Northern College of Musicissa. Tammikuusta kesäkuuhun 1966 hän oli vierailevana sävellysprofessorina Bostonin yliopistossa. Reizenstein meni Englannissa naimisiin ja sai pojan. Hän kuoli äkillisesti lokakuussa 1968. == Sävellystuotanto ja työ pianistina == Reizensteinin musiikille ominaisia ovat pitäytyminen romanttisessa tyylissä ja polytonaalisuus. Hänen 48:sta opusnumeroidusta teoksestaan kolme neljäsosaa edustaa piano- ja kamarimusiikkia. Kamarimusiikkiteoksista suurimuotoisin on pianokvintetto (op. 23), joka sai suosiollisen vastaanoton samoin kuin sellosonaatti (op. 22). Reizensteinin tuotantoon kuuluu myös orkesteriteoksia, kuten kaksi konserttoa pianolle, ja elokuvamusiikkia. Reizensteinin kuorotuotanto on suppea, mutta kantaatti Voices of Night (op. 27, 1950/51, kantaesitys 1952) sai niin hyvän vastaanoton, että seurasi kaksi uutta tilausta. Näiden tuloksina syntyivät radio-ooppera Anna Kraus (op. 30) ja oratorio (op. 35). Kaikkien näiden teosten sanat ovat Reizensteinin ystävän, runoilija Christopher Hassallin käsialaa. Humoristista musiikkia Reizenstein teki yhteistyössä Gerard Hoffnungin kanssa. Reizenstein soitti omien teostensa lisäksi perinteistä ohjelmistoa. Hän konsertoi ja piti radioesityksiä usein. == Lähteet == Luokka:Saksalaiset säveltäjät Luokka:Saksalaiset pianistit Luokka:Brittiläiset säveltäjät Luokka:Brittiläiset pianistit Luokka:Elokuvasäveltäjät Luokka:Oopperasäveltäjät Luokka:Vuonna 1911 syntyneet Luokka:Vuonna 1968 kuolleet
Yhdystie 2834

Yhdystie 2834 on yhdystie, joka kulkee Riihimäen Merkokselta Lopen Kormuun. Tien pituus on 6,5 kilometriä.Yhdystie 2834 - Google Maps Suomi, google.fi == Tien kulku == Tie saa alkunsa Riihimäen Merkoksen lähellä sijaitsevan Mattilantien liikenneympyrältä ja alittaa ensin seututien 130 ja sitten ylittää valtatien 3. Tämän jälkeen tie jatkaa länteen tienhaaralle, josta haarautuu tie Hirvijärven suuntaan. Tästä tie jatkaa edelleen luoteeseen, ohittaen Riuttan ulkoilualueen ja Riutanharjun aina Lopen Kormuun asti, jossa tie yhtyy kantatiehen 54. Vastapuolella alkaa Kartanontie Launosille. Riihimäen puolella tie kulkee nimellä Kormuntie ja Lopen puolella nimellä Herajoentie. == Lähteet == 2834 Luokka:Riihimäen liikenne Luokka:Lopen liikenne
Mikromanagerointi

Mikromanagerointi on työpaikalla ilmenevä työkulttuuri, jossa puututaan työn pienimpiinkin yksityiskohtiin. Silloin työnteosta voi kadota järki, ja siitä katoaa luovuus. Työn tehokkuus heikkenee, ja työntekijöiden mieliala kärsii. Se on suurin syy työntekijöiden vaihtuvuuteen. Toimintatapaa soveltava henkilö voi muuttaa käytöstään vain, jos hän itse ymmärtää käytöksensä aiheuttaman vahingon Näin kontrollifriikki pomo tuhoaa työilmapiirin, Taloussanomat 8.7.2011 10:53. Päivitetty 8.7.2011. Viitattu 4.9.2020. Mikromanagerointi on tehokas tapa tuhota ihmisen sisäistä motivaatiota, sillä sille on ominaista johtajan tarve puuttua toisen työssä sellaisiin yksityiskohtiin, joilla ei ole kokonaisuuden kannalta merkitystä . Mikromanagerointia on tutkittu Suomessa esimerkiksi Verohallinnossa ja se on yleistä yliopistojen johtamismalleissa . ==Katso myös== * Dilbert == Lähteet == Luokka:Työ
Yhdystie 2877

Yhdystie 2877 on yhdystie Riihimäellä. Tien pituus on 2,9 kilometriä.Yhdystie 2877 - Google Maps Suomi, google.fi == Tien kulku == Yhdystie 2877 kulkee koko matkansa Riihimäen kaupungin alueella. Tie saa alkunsa Peltokylässä sijaitsevalta Etelän Viertotien ja Kulmalan Puistokadun liikenneympyrältä ja jatkaa pohjoiseen kohti Kirjauksen kaupunginosaa, yhtyen lopulta kantatiehen 54. Tie sivuuttaa matkallaan Koivistonmäen, Hirsimäen, Harjukylän, Uramon ja Kumelan kaupunginosat. Tie kulkee aluksi nimellä Kulmalan Puistokatu Lopentien liikenneympyrälle asti. Siitä se jatkaa nimellä Sakonkatu aina Sakonkadun ja Kalevankadun (yhdystie 2878) risteykseen saakka ja jatkaa tästä loppumatkan nimellä Kirjauksentie. == Lähteet == 2877 Luokka:Riihimäen liikenne